বাংলাদেশ ক্রিকেট দল তাদের টি২০আই সিরিজের তিনটি ম্যাচ খেলতে পাকিস্তানে পৌছে ২২ জানুয়ারি ২০২০ তারিখে। এর আগে দলটি সর্বশেষ পাকিস্তান সফর করেছিল ২০০৮ এর এপ্রিলে। সিরিজের প্রথম ম্যাচটি অনুষ্ঠিত হয় ২৪ জানুয়ারি ২০২০, যেখানে পাকিস্তানের বাবর আজম প্রথমবারের মতো দেশের মাঠে টি২০আই ক্রিকেটে পাকিস্তান দলের অধিনায়কত্ব করেন। আহসান আলী ও হারিস রউফ উভয়েই পাকিস্তান দলের হয়ে টি২০আই ক্রিকেটে আত্মপ্রকাশ করে, যেখানে তাদের দলটি ঘরের মাঠে ৫ উইকেটে বিজয়ী হয়। এই জয়ের মধ্য দিয়েই ক্রিকেটের এই সংস্করণে পাকিস্তানের ছয় ম্যাচে ধারাবাহিক পরাজয়ের সমাপ্তি ঘটে। ২য় টি২০আই ম্যাচটি খেলা হয় পরবর্তী দিনে, যেখানে দেখা যায় বাবর আজম ও মোহাম্মদ হাফিজ এর অপরাজিত ১৩১ রানের জুটিতে পাকিস্তান ৯ উইকেটের জয় পায়। ফলে পাকিস্তান দল তিন ম্যাচ সিরিজে অপ্রতিরোধ্য জয়ের লীড নেয় এবং ২০১৮ সালের নভেম্বরে ৩-০ তে নিউজিল্যান্ডকে পরাজিত করার পর এটিই হচ্ছে তাদের প্রথম টি২০আই সিরিজ জয়। সিরিজের তৃতীয় ও শেষ ম্যাচটি বৃষ্টির কারণে কোন বল মঠে না গড়িয়েই পরিত্যাক্ত হয়, ফলে পাকিস্তান ২-০তে সিরিজ জিতে নেয়। অক্টোবরে শ্রীলঙ্কার সাথে সিরিজ পরাজয়, ও নভেম্বরে অস্ট্রেলিয়া সফরের একটি সিরিজ পরাজয়ের পরও ২-০ ব্যবধানের এ জয় তাদেরকে আইসিসি টি২০আই চ্যাম্পিয়নশীপ র‍্যাংকিংয়ে প্রথম স্থানেই রাখে।

পাকিস্তান দলের অধিনায়ক বাবর আজম তার দলের বোলারদের উচ্চসিত প্রশংসা করে বলেন যে,"উভয় ম্যাচেই আমাদের বোলিং ছিল বেশ চমৎকার, যা বাংলাদেশ দলকে নিম্ন স্কোরে আটকে রাখতে আমাদেরকে সহায়তা করেছে।" বাংলাদেশ দলের অধিনায়ক মাহমুদুল্লাহ উভয় ম্যাচে পরাজিত হওয়ায় অসন্তুষ্ট হয়েছেন, তদুপরি পাকিস্তানের বোলারদের প্রশংসা করেছেন, "দ্বিতীয় ম্যাচটি তারা অতি সহজে জিতেছে, কারণ তাদের ভাল বোলিং সাইড রয়েছে। একই দিনের শেষের দিকে বাংলাদেশ দল পাকিস্তান ছেড়ে বাংলাদেশের উদ্দেশ্যে পাড়ি জমায়, এবং ১ম টেস্ট খেলার জন্য ৫ ফেব্রুয়ারি ২০২০ ফিরে আসার জন্য নির্ধারিত রয়েছে।

তৃতীয় পর্ব
তৃতীয় পর্বের সারাংশ
টি২০আই সিরিজের সারাংশ
দ্বিতীয় পর্ব